**Minőségjelentés- adatgyűjtések**

1. **Általános információk:**

**Adatgyűjtés címe:** Tájékoztatás az agrárgazdaság hiteleiről és a támogatás mellett igényelhető agrárgazdasági hitelekről

**Adatgyűjtés OSAP nyilvántartási száma:** 1703

**Adatszolgáltatók meghatározása:** kereskedelmi bankok, szakosított hitelintézetek, a külföldi hitelintézetek 100 milliárd forintot meghaladó mérlegfőösszeggel rendelkező magyarországi fióktelepei, valamint a szövetkezeti hitelintézetek.

**Adatszolgáltatók száma:** 32

**Adatgyűjtés módja:** teljes körű

**Gyakorisága:** negyedévente

**Beérkezési határidő:** tárgynegyedévet követő hó 15. napjáig

**Tervezett publikálás időpontja:** május 15.

1. **Az adatgyűjtés tárgyidőszaki minősége**

**Relevancia:** A felhasználók informatívnak tartják az adatokat. A jelzett esetleges eltérések ellenőrzésre kerültek. A felhasználók igénye teljes mértékben figyelembe lett véve.

**Pontosság:** Az adatok folyamatos ellenőrzésével az adatok pontossága egyre jobb, ugyanakkor még mindig előfordulnak hibás adatszolgáltatások, amelyek csak esetlegesen, később kerülnek észlelésre és kijavításra.

**Indikátorok:**

**Egység szintű súlyozatlan beérkezési arány:** adatot küldő adatszolgáltató/összes adatszolgáltató = 90,62%

**Egység szintű imputálási arány:** imputált adatszolgáltatók száma/összes adatszolgáltató = 0%

**Tétel szintű imputálási arány:** imputált értékek száma/összes érték

adathelyenként = 0%

**Módosítási arány:** módosított rekordok száma/összes rekord: 39366/99456 = 1,68%

**Időszerűség:**(a tervezett közzététel és a leírt esemény referenciaideje közötti idő hossza): 30 nap

**Időbeli pontosság (a publikálás tervezett időpontja tartható-e?):** igen

**Hozzáférhetőség (az előállított adatokat hol jelennek meg? (honlap, közlemény, egyéb kiadvány, nemzetközi adatátadás):** az előállított adatok Agrárminisztérium statisztikai aloldalán jelennek meg:

<https://agrarstatisztika.kormany.hu/agrargazdasag-hitelei2>

Emellett az adatok megtalálhatóak a KSH honlapján is.

A KSH STADAT táblái:

<http://www.ksh.hu/docs/hun/xstadat/xstadat_evkozi/e_omc001b.html>

A KSH Tájékoztatási Adatbázisa: <http://statinfo.ksh.hu/Statinfo/themeSelector.jsp?page=2&szst=OMR>

Az Agrárgazdasági Kutató Intézet által kiadott Pénzügyi Hírlevél: <http://repo.aki.gov.hu/id/eprint/3256>

**Indikátorok:**

Védett adatok száma és aránya: 0

**Érthetőség:** A metaadatok a statisztikai adatok előállításához használt adatgyűjtés főbb jellemzőit (adatszolgáltatók, jogi alap, gyakoriság, fontosabb fogalmak) tartalmazzák. Az utolsó frissítés időpontja: 2018.07.30.

**Összehasonlíthatóság és koherencia:**

**Mely évtől érhető el összehasonlítható idősor:** Az egyéni gazdaságok esetében 2015-től, a gazdasági szervezetek esetében 2016-tól érhető el összehasonlítható idősor.

**Az előállított statisztikai adatok és velük kapcsolatban álló más adatok összehasonlítása:**

MNB által közzétett adatok: <http://www.mnb.hu/statisztika/statisztikai-adatok-informaciok/adatok-idosorok/x-monetaris-es-egyeb-merlegstatisztikak> - A nem pénzügyi vállalatok hitelállományai nemzetgazdasági ágazatok szerint.

Az MNB által közzétett adatokat összehasonlítva az AM adataival a következők láthatók:

2020. első negyedév végén az MNB adatai alapján a mezőgazdaság, vadgazdálkodás, erdőgazdálkodás, halgazdálkodás gazdálkodó szervezeteinek teljes hitelállománya 402,7 milliárd forint volt, míg az AM adatai alapján a mezőgazdaság gazdasági szervezeteinek fennálló hitelállománya 392,3 milliárd Ft volt. Az AM adatközlése 2,58%-kal marad el az MNB-jétől, vagyis negyedéves szinten nőtt a különbség az adatok között.

2019. negyedik negyedév végén az MNB adatai alapján az élelmiszeripar, ital, dohánytermék gyártása gazdálkodó szervezeteinek teljes hitelállománya 546,3 milliárd forint volt, míg az AM adatai alapján az élelmiszeripar gazdálkodó szervezeteinek fennálló hitelállománya 553,6 milliárd forintot tett ki, azaz 7,3 milliárd forinttal, vagyis 1,33%-kal haladta meg az MNB értékeit.

Az eltérés oka módszertani különbségekre vezethető vissza. Egyik ilyen különbség, hogy az AM statisztikája könyv szerinti értéken alapul, míg az MNB bruttó fennálló tőkeösszeghez tartozó záró állományokat használ.

Mindkét adatgyűjtésben azonos tendencia érvényesül. A mezőgazdaság gazdasági szervezeteinek teljes hitelállománya 2016 első negyedévétől vizsgálva a 2016 harmadik negyedévében elért csúcsot követően visszaesett, azóta hullámzóan nő. 2018 IV. negyedévétől folyamatosan növekedett, 2019 IV. negyedévében esett csak vissza minimálisan.

**A mezőgazdaság gazdasági szervezeteinek teljes hitelállománya az AM adatgyűjtése alapján**

**(milliárd forint)**

Az élelmiszeripar gazdasági szervezeteinek teljes hitelállománya 2016 első negyedévétől vizsgálva a 2017. második negyedévben elért mélypontot követően lassan, de kitartóan növekedni kezdett, amely növekedés 2019 III-IV. negyedévében, valamint 2020 I. negyedévében is tovább erősödött.

Az élelmiszeripar gazdasági szervezeteinek teljes hitelállománya az MNB adatai szerint az előző negyedévhez képest 1,98%-kal növekedni kezdett. Az MNB adatai szerint az élelmiszeripar előző év azonos időszakához viszonyítva 7,12%-kal bővült, míg az AM adatai alapján előző negyedévhez képest 2,64%-kal bővült, az előző év azonos időszakához viszonyítva pedig 7,39%-kos volt a növekedés.

**Az élelmiszeripar gazdasági szervezeteinek teljes hitelállománya az AM adatgyűjtése alapján**

**(milliárd forint)**

**Rendelkezésre áll-e területi bontás:** nem

**Nemzetközi összehasonlíthatóság:** nincs